|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΠΕΛΟΠΟΝΝΗΣΟΥ**  **ΔΙΚΑΙΟΥΧΟΣ: ΔΗΜΟΣ ΣΠΑΡΤΗΣ** | **ΕΥΡΩΠΑΙΚΗ ΕΝΩΣΗ**  **ΕΥΡΩΠΑΙΚΟ ΓΕΩΡΓΙΚΟ ΤΑΜΕΙΟ ΑΓΡΟΤΙΚΗΣ ΑΝΑΠΤΥΞΗΣ (Ε.Γ.Τ.Α.Α.)**  **Η Ευρώπη επενδύει στις αγροτικές περιοχές**   1. **Σπάρτη, 16/04/2020**   **Αρ. πρωτ: 6559** |

**ΠΡΟΓΡΑΜΜΑ**

**«ΑΓΡΟΤΙΚΗ ΑΝΑΠΤΥΞΗ ΤΗΣ ΕΛΛΑΔΑΣ 2014 – 2020»**

****

**ΜΕΤΡΟ 4 – Δράση 4.3.4**

**«Βελτίωση της πρόσβασης σε γεωργική γη και κτηνοτροφικές εκμεταλλεύσεις»**

***Η πίστωση προέρχεται από το Πρόγραμμα «Αγροτική Ανάπτυξη της Ελλάδας 2014 – 2020» με συγχρηματοδότηση από το Ε.Γ.Τ.Α.Α.***

**ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ**

**της πράξης:**

**«AΓΡΟΤΙΚΗ ΟΔΟΠΟΙΙΑ (ΑΣΦΑΛΤΟΣΤΡΩΣΗ) ΚΑΜΠΟΣ ΒΟΡΔΟΝΙΑΣ-ΕΥΡΩΤΑΣ 3 Km»**

Ο **ΔΗΜΟΣ ΣΠΑΡΤΗΣ**  διακηρύττει ότι την **4η του μηνός Μαΐου του έτους 2020** ημέρα **Δευτέρα** και ώρα **13:00** **μ.μ.** (λήξη προθεσμίας υποβολής προσφορών) στη Δ/νση Τεχνικών Υπηρεσιών-ΧΩ-ΥΔ.& ΠΕΡ. Δήμου Σπάρτης, Διοικητήριο ΠΕ Λακωνίας, 2ο χλμ Ε.Ο Σπάρτης-Γυθείου, θα διεξαχθεί με **Ανοικτό Διαγωνισμό** μέσω του Ε.Σ.Η.ΔΗ.Σ., Δημοπρασία, σύμφωνα με τις διατάξεις του Ν.4412/2016 όπως τροποποιήθηκαν και ισχύουν σήμερα, για την επιλογή αναδόχου κατασκευής του έργου «**AΓΡΟΤΙΚΗ ΟΔΟΠΟΙΙΑ (ΑΣΦΑΛΤΟΣΤΡΩΣΗ) ΚΑΜΠΟΣ ΒΟΡΔΟΝΙΑΣ-ΕΥΡΩΤΑΣ 3 Km**» προϋπολογισμού **364.488,20 €** (με Φ.Π.Α.24%) και ΚΑ: 64-7341.008.

Ο κωδικός Ο.Π.Σ.Α.Α. του έργου είναι: 0006170042 και πρόκειται για το υποέργο με τίτλο «**AΓΡΟΤΙΚΗ ΟΔΟΠΟΙΙΑ (ΑΣΦΑΛΤΟΣΤΡΩΣΗ) ΚΑΜΠΟΣ ΒΟΡΔΟΝΙΑΣ-ΕΥΡΩΤΑΣ 3 Km**».

Το έργο «**AΓΡΟΤΙΚΗ ΟΔΟΠΟΙΙΑ (ΑΣΦΑΛΤΟΣΤΡΩΣΗ) ΚΑΜΠΟΣ ΒΟΡΔΟΝΙΑΣ-ΕΥΡΩΤΑΣ 3 Km**» συντίθεται από τις ακόλουθες κατηγορίες εργασιών:

α) κατηγορία ΧΩΜΑΤΟΥΡΓΙΚΑ, με προϋπολογισμό 11.820,58 € (*δαπάνη εργασιών, ΓΕ και ΟΕ και απρόβλεπτα*)

β) κατηγορία ΟΔΟΣΤΡΩΣΙΑ – ΑΣΦΑΛΤΙΚΑ, με προϋπολογισμό 257.638,70 € (*δαπάνη εργασιών, ΓΕ και ΟΕ και απρόβλεπτα*)

γ) κατηγορία ΤΕΧΝΙΚΑ ΕΡΓΑ, με προϋπολογισμό 24.464,81 € *(δαπάνη εργασιών, ΓΕ και ΟΕ και απρόβλεπτα*)

Ο προϋπολογισμός των δημοπρατούμενων εργασιών του έργου «**AΓΡΟΤΙΚΗ ΟΔΟΠΟΙΙΑ (ΑΣΦΑΛΤΟΣΤΡΩΣΗ) ΚΑΜΠΟΣ ΒΟΡΔΟΝΙΑΣ-ΕΥΡΩΤΑΣ 3 Km**», με βάση τη μελέτη με αριθμό θεώρησης 108/2017 από την Τεχνική Υπηρεσία του ΔΗΜΟΥ ΣΠΑΡΤΗΣ, ανέρχεται στο ποσό των **293.942,10**  **ΕΥΡΩ** (**χωρίς Φ.Π.Α.)** και στο ποσό των **364.488,20 ΕΥΡΩ (με Φ.Π.Α.**).

Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης, στον ειδικό, δημόσια προσβάσιμο χώρο ‘ηλεκτρονικοί διαγωνισμοί’ της πύλης [**www.promitheus.gov.g**r](http://www.promitheus.gov.gr) καθώς και στην ιστοσελίδα του Δήμου Σπάρτης [**http://www.sparti.gov.gr**](http://www.sparti.gov.gr) **.** Επίσης στη **Δ/νση Τεχνικών Υπηρεσιών-ΧΩ-ΥΔ.& ΠΕΡ. Δήμου Σπάρτης, Διοικητήριο ΠΕ Λακωνίας, 2ο χλμ Ε.Ο Σπάρτης-Γυθείου, πληροφορίες: Βαρζακάκος Κ., τηλ.27313-63200** και εφόσον έχουν ζητηθεί εγκαίρως, ήτοι έως την **27/04/2020**  η αναθέτουσα αρχή παρέχει σε όλους τους προσφέροντες που συμμετέχουν στη διαδικασία σύναψης σύμβασης συμπληρωματικές πληροφορίες σχετικά με τα έγγραφα της σύμβασης, το αργότερο στις **29/04/2020,** καθώς και σε περίπτωση ορισμού νέας ημερομηνίας διεξαγωγής του διαγωνισμού.

Οι προσφορές υποβάλλονται από τους ενδιαφερομένους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr/) του ΕΣΗΔΗΣ.

**Ως ημερομηνία και ώρα λήξης της προθεσμίας υποβολής** των προσφορών ορίζεται η **04-05-2020, ημέρα Δευτέρα και ώρα 13:00 μμ**

**Ως ημερομηνία και ώρα ηλεκτρονικής αποσφράγισης των προσφορών ορίζεται η** **07-05 -2020, ημέρα Πέμπτη και ώρα 10:00 πμ.**

Κριτήριο για την ανάθεση της σύμβασης είναι η πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή) με επιμέρους ποσοστά έκπτωσης για κάθε ομάδα τιμών ομοειδών εργασιών του τιμολογίου και του προϋπολογισμού, εκφραζόμενα σε ακέραιες μονάδες επί τοις εκατό (%). (άρθρα 13 & 14 των όρων της Διακήρυξης).

Στη δημοπρασία δικαίωμα συμμετοχής έχουν οι κάτωθι, αρκεί να πληρούν τους όρους και να προσκομίσουν τα δικαιολογητικά του κεφαλαίου Γ’ των όρων της διακήρυξης:

**1.** Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται σε έργα **ΟΔΟΠΟΙΙΑΣ** και που είναι εγκατεστημένα σε:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

1.1 **Όσον αφορά στην τεχνική και επαγγελματική ικανότητα**, για την παρούσα διαδικασία σύναψης σύμβασης, οι οικονομικοί φορείς απαιτείται να πληρούν τις ελάχιστες απαιτήσεις του άρθρου 52 και των άρθρων 12 και 13 του Π.Δ. 71/2019, στην κατηγορία έργου του άρθρου 21 της παρούσας, όπως αυτό ισχύει κατά τα αναλυτικά οριζόμενα στο Π.Δ. 71/2019, ιδίως κατά την μεταβατική περίοδο εφαρμογής του Μητρώου Εργοληπτικών Επιχειρήσεων Δημοσίων Έργων (ΜΗ.Ε.Ε.Δ.Ε.) (άρθ. 65 του Π.Δ. 71/2019).

2. Στην περίπτωση που, ο προσφέρων αποτελεί ένωση οικονομικών φορέων, που είναι εγκατεστημένος στην Ελλάδα, ισχύουν τα προβλεπόμενα στο άρθρο 76, παρ.3 σημείο (β) του Ν. 4412/2016, όπως έχει τροποποιηθεί και ισχύει.

1.2 **Όσον αφορά την οικονομική και χρηματοοικονομική επάρκεια** Σύμφωνα με τις διατάξεις του άρθρου 100 του Ν.3669/2008 (ΦΕΚ 116/Α/16.06.2008) και των άρθρων 51 και 65 του Π.Δ. 71/2019 (ΦΕΚ 112Α/ 2019) δεν απαιτείτε ελάχιστο όριο οικονομικής και χρηματοοικονομικής επάρκειας.

Ειδικά οι εργοληπτικές επιχειρήσεις που είναι εγγεγραμμένες στο ΜΕΕΠ, δεν θα πρέπει να υπερβαίνουν τα ανώτατα επιτρεπτά όρια ανεκτέλεστου υπολοίπου εργολαβικών συμβάσεων, σύμφωνα με τα ειδικότερα οριζόμενα στο άρθρο 20 παρ. 4 του ν. 3669/2008, όπως ισχύει και στο άρθρο 64 του Π.Δ. 71/2019.

**2.** Οικονομικός φορέας συμμετέχει είτε μεμονωμένα είτε ως μέλος ένωσης.

**3.** Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και της παρ. 1 (ε) και 3 (β) του άρθρου 76 του ν.4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος, η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (π.χ. κοινοπραξία).

Η εγγύηση συμμετοχής ορίζεται στο ποσό των **5.879,00 €** και βεβαιώνεται με την προσκόμιση εγγυητικής επιστολής συμμετοχής, κατά τους όρους της παρ.1 α) του άρθρου 72 του Ν.4412/2016. (άρθρο 15 των όρων της Διακήρυξης).

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 19 της παρούσας, ήτοι μέχρι **4/03/2021,** άλλως η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Ο χρόνος ισχύος των προσφορών δεσμεύει τον συμμετέχοντα για διάστημα  **9 μηνών**, από την ημερομηνία λήξης της προθεσμίας υποβολής των προσφορών.

Η συνολική προθεσμία εκτέλεσης του έργου ορίζεται σε **τριακόσιες (300) ημέρες** από την ημέρα υπογραφής της σύμβασης (άρθρο 12 των όρων της Διακήρυξης).

***Το έργο χρηματοδοτείται από το Πρόγραμμα "Αγροτική Ανάπτυξη της Ελλάδας 2014 - 2020" με συγχρηματοδότηση από το Ε.Γ.Τ.Α.Α. και συγκεκριμένα από την ΣΑ 082/1.***

Το αποτέλεσμα της δημοπρασίας θα εγκριθεί από την αρμόδια ΟΙΚΟΝΟΜΙΚΗ ΕΠΤΡΟΠΗ του ΔΗΜΟΥ ΣΠΑΡΤΗΣ.

Περισσότερες πληροφορίες μπορούν να πάρουν οι ενδιαφερόμενοι από το Δικαιούχο ΔΗΜΟ ΣΠΑΡΤΗΣ, αρμόδιος υπάλληλος **Βαρζακάκος Κ., τηλ.27313-63200** και την Τεχνική Υπηρεσία του ΔΗΜΟΥ ΣΠΑΡΤΗΣ (τηλ.: 27313 63364, Φαξ: 27313 63371), τις εργάσιμες ημέρες και ώρες.

**Σπάρτη, 16/04/2020**

**Ο ΔΗΜΑΡΧΟΣ ΣΠΑΡΤΗΣ**

**α/α**

**ΜΙΧΑΗΛ ΒΑΚΑΛΟΠΟΥΛΟΣ**

**ΑΝΤΙΔΗΜΑΡΧΟΣ**